Document ID: 32014R0862

KOMISIJAS ĪSTENOŠANAS REGULA (ES) Nr. 862/2014
(2014. gada 7. augusts),
ar ko groza Īstenošanas regulu (ES) Nr. 496/2011 attiecībā uz atļaujas turētāja nosaukumu nātrija benzoātam, kuru izmanto kā dzīvnieku barības piedevu
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
tā kā:
(1)
Uzņēmums Taminco BVBA saskaņā ar Regulas (EK) Nr. 1831/2003 13. panta 3. punktu ir iesniedzis pieteikumu, kurā ierosina mainīt atļaujas turētāja nosaukumu Komisijas Īstenošanas regulā (ES) Nr. 496/2011 (2).
(2)
Pieteikuma iesniedzējs apgalvo, ka 2014. gada 6. martā tas ir pārpircis barības piedevu uzņēmumu no Kemira Oyj un ka tagad tam pieder barības piedevas nātrija benzoāta tirdzniecības tiesības. Pieteikuma iesniedzējs ir iesniedzis dokumentus, kas apstiprina šos apgalvojumus.
(3)
Atļaujas nosacījumu maiņas projekts ir tikai administratīvs un neparedz attiecīgās piedevas jaunu novērtējumu. Par pieteikumu tika informēta Eiropas Pārtikas nekaitīguma iestāde.
(4)
Lai pieteikuma iesniedzējs varētu izmantot tirdzniecības tiesības ar nosaukumu Taminco Finland Oy, ir jāmaina atļauju noteikumi.
(5)
Tādēļ Regula (ES) Nr. 496/2011 būtu attiecīgi jāgroza.
(6)
Grozījumi atļaujas nosacījumos nav saistīti ar drošuma apsvērumiem, tādēļ ir lietderīgi paredzēt pārejas periodu, kura laikā varētu izlietot pašreizējos krājumus.
(7)
Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
IR PIEŅĒMUSI ŠO REGULU.
1. pants
Grozījumi Īstenošanas regulā (ES) Nr. 496/2011
Pielikuma otrajā ailē vārdus “Kemira Oyj” aizstāj ar vārdiem “Taminco Finland Oy”.
2. pants
Pārejas pasākumi
Pašreizējos piedevas krājumus, kuri ir ražoti un marķēti pirms 2014. gada 28. augusta saskaņā ar noteikumiem, kas bija piemērojami pirms 2014. gada 28. augusta, var turpināt laist tirgū un lietot, līdz šie krājumi beidzas.
3. pants
Stāšanās spēkā
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 7. augustā

Labels: 10
3
17
6